钦定古今图书集成/理学汇编/学行典/第242卷 > 熊敏信〈兄敏忠〉
## 钦定古今图书集成/理学汇编/学行典/第242卷 > 熊敏信〈兄敏忠〉

按《崇仁县志》：“熊敏信，号乐耕，子泰幼。成化初，邑人缪
希轼解府米银八十两，饮市肆，醉遗敏信继至，拾之，
默俟半日始归。轼至中途觉，奔回长号欲自尽。其仲
兄敏文素善卜，教轼向主家求之。敏信闻之，询其故，
并诘其数，验得实，罄囊还之。轼愿分以半，坚谢不受。
一日，隆寒行乡曲，遇二三小儿戏中，一儿逐溺池中”，
敏信随衣履抱救。时儿已不能言，儿父返诬而执之。
敏信从容以救治之。方少顷，儿甦，乃得白父母，罗拜
伏谢。季兄敏忠尝施棺助葬，盖亦好行其德云。